
Les espècies introduides són un problema ambiental cada vegada més rellevant. En 
medis insulars aquest fenomen és considerat la causa més important d'extinció de 
vertebrats. La introducció d'espècies a les Illes Balears s'ha produit des de temps 
remots, sent la totalitat de la mastozoofauna terrestre d'origen introduit. Això 
juntament amb altres elements faunístics al-lòctons i l'acció directa de l'home, s'ha 
relacionat amb l'extinció dels mamífers pleistocènics (Myotragus, Hypnomys, 
Nesiotites), i probablement amb la rarefacció i extinció local d'altres espècies i 
poblacions. En la actualitat continuen arribant animals exòtics, entre altres motius, 
per al comerç de mascotes. De vegades es produeixen escapaments o alliberaments 
intencionats en el medi natural com és el cas del Coatí, Nasua nasua a l'illa de 
Mallorca. Aquest carnívor d'origen americà ha aconseguit naturalitzar-se i formar 
almenys un grup reproductor estable. En algunes illes del Pacífic on ha estat introduit 
ha ocasionat un impacte greu. Es detallen els registres de l'espècie, i d'altres 
mamífers carnívors introduits a Mallorca en els darrers anys. 

PRESENCE AND CONTROL OF THE COATI, NASUA NASUA L, AND OTHER 
CARNIVORES INTRODUCED IN RECENT TIMES IN MALLORCA. Introduced 
species are becoming an increasing environmental problem. Within island habitats, 
this phenomenon is considered the most important cause of extinction of vertebrate. 
The introduction of species in the Balearics Islands has occurred since ancient times, 
being the whole terrestrial mammals wildlife native from habitats outside these 
islands. These events, together with other allochthonous faunal elements and directly 
human activities, have been associated with the extinction of Pleistocene mammals 
(Myotragus, Hypnomys, Nesiotites), and possibly with the rarefaction and local 
extinctions of other species and populations. Exotic wildlife continues arriving 
nowadays, among other reasons, for pet trade. Accidental escapes or intentional 
occur as well as it happened to the Coati (Vasua nasua) in the island of Mallorca. 
This American carnivore has become naturalized and formed at least one stable 
breeding group. This species is being introduced in several Pacific islands has caused 
serious impact on seabird colonies. It provides detailed records of this species, and 
other carnivorous mammals introduced in Mallorca in recent years. 

Introducció 


En els darrers anys s'ha produit un 
notable increment de l'atenció al problema 
de les espècies introduides i dels seus 
efectes sobre la integritat de les biotes. La 
introducció d'espècies és el segon factor de 
pèrdua de biodiversitat, per darrera de 
l'alteració dels hàbitats (Lovve et al., 2000). 
En realitat, si es consideren les espècies de 
vertebrats extingides en temps històrics 
(479 a la llista de la IUCN), la major part de 
les extincions documentades (319 casos, un 
66,5%) estan directament relacionades amb 
aquest factor, i de manera preponderant 
(326 casos sobre el total), en hábitats 
ecològicament insulars (illes geogràfiques 
per a la fauna terrestre, llacs en la fauna 
aquàtica) (Taula 1), de forma que, en 
realitat, l'efecte de les espècies introduides 
és el factor d'extinció de vertebrats més 
important en època recent, per sobre de la 
destrucció d'hàbitats. Cal tenir present que 
en molts de casos, la causa d'extinció és 
desconeguda, de forma que la proporció 
reflectida en el quadre té caràcter de mínim. 

Les espècies introduides poden provocar 
l'extinció amb diversos mecanismes: 
predació, competència, hibridació o difusió 
de patògens. Tot i que la informació general 


Espècies 
Sup extingides 
Peixos 177 
Amfibis 34 
Rèptils 22 
Aus 76 
Mamífers 170 
Total 419 


disponible és fragmentària, sobre una 
mostra de 62 extincions d'aus ben 
documentades (Fuller, 2002) degudes a 
espècies introduides, es coneix o suposa el 
factor d'extinció en 47 casos: en el de vint- 
i-dues espècies hi ha intervingut les rates, 
en onze els moixos, en cinc altres mamífers 
(cans, mangostes, porcs i cabres) i sols vuit 
s'atribueixen a canvis de l'hàbitat (que 
podrien molt bé haver estat ocasionats per 
espècies introduides). Cal tenir present que 
en alguns dels casos es sobreposen els 
efectes de distintes espècies introduides. En 
qualsevol cas, rosegadors i carnívors són els 
principals responsables d'extincions d'aus 
insulars en temps històrics. 

En els darrers anys, la introducció 
d'espècies és un fenomen creixent, com a 
conseqüència de l'increment del comerç 
internacional, del turisme i del transport. 
Històricament, aquest canvi de ritme no és, 
però, inèdit. Estan documentats molts de 
casos d'introduccions de vertebrats a illes 
del Pacífic, primer amb l'expansió humana 
i posteriorment, amb l'expansió europea 
(segles XV i XVII), que provocaren dues 
grans onades d'extincions. Els indicis d'un 
fenomen similar en el moment de 
l'expansió — humana per les illes 
mediterrànies (fenicis, grecs i romans), són 


% extincions per 
especies introduides 
97 
30 
47 
86 
36 
296 


Taula 1. Espècies de vertebrats extingides després de 1700, i percentatge d'extincions ocasionades 
per espècies introduides. Cal tenir present que hi ha moltes extincions sense causa coneguda. 
Elaboració pròpia a partir de Fuller (2002) i IUCN (2006). 

Table 1. Vertebrate species extincted afier 1700, and percentage of extinctions caused by introduced 
species. Take into account that many extinctions have no known causes. Own information prepared 
from Fuller (2002) and IUCN (2006). 

consistents: les introduccions de cabres, 
ofidis i rosegadors afavoriren l'extinció de 
diverses espècies insulars (Alcover, 1988). 
En definitiva, els episodis de progrés 
tecnològic en el transport tenen 
conseqüències en la distribució de les 
espècies, afavorint la difusió de les 
associades a —l'home (domèstiques, 
comensals, paràsites, etc.) en detriment de 
tàxons endèmics i estenòcors. 

En el cas de les Balears, està ben 
establert que la totalitat dels mamífers 
carnívors presents (Martes martes, Mustela 
nivalis, Genetta genetta, Felis cattus i els 
extints localment Felis lybica i Martes 
foina) són introduïts (Alcover, 1988). És 
probable que la major part, sinó totes, 
aquestes espècies arribessin a les illes en 
època romana. De fet, la totalitat de la 
mastozofauna terrestre balear és d'origen 
introduit. Aquest fet, amb l'arribada d'altres 
elements faunístics al-lóctons i la directa 
acció humana, s'ha relacionat amb 
l'extinció dels mamífers —pleistocènics 
(Myotragus, Hypnomys, Nesiotites), i pot 
tenir molt a veure amb la rarefacció i 
extincions locals d'altres espècies i 
poblacions (Podarcis lilfordi a Mallorca i 
Menorca, grans colònies d'aus marines a 
Eivissa i Formentera, etc.). També es 
coneixen intents posteriors d'introducció de 
carnívors que varen fracassar, com el cas 
del llop a Mallorca a l'edat mitjana, per 
motius cinegètics (Mayol, 1997). 


El cas del Coatí 
Biologia 
El Coatí, Nasua nasua (L. 1766), 


conegut també com a pizote o pisote, és un 
carnívor diürn centre i sud-americà, de la 
família Procyonidae, de talla mitja (de 76 a 
104 cm de longitud i pes mig de 4,5 Rg.) 
color roig terrós, amb conspiqúes bandes 

Fig. 1. Exemplar de coatí, Nasua nasua L. 
Fig. 1. Especiment of Nasua nasua L. 


negres a la cua, llarga i gruixada, i máscara 
facial fosca. N'és característica la longitud 
del nas, prominent i fosc. Les cames són 
relativament curtes, amb ungles molt fortes. 
Molt sovint es mou amb la coa aixecada. 
Sol viure en grups de femelles i joves (de 
cinc a quinze exemplars) amb eficients 
conductes anti-predadors (Di Blanco i 
Hirsch, 2006), tot i que els mascles adults 
són solitaris. Els grups solen deambular en 
territoris relativament reduits, en un radi 
d'un a dos Rm., i els mascles tenen 
conductes més dispersives. 

És molt àgil, s'enfila fàcilment als 
arbres o les penyes, i té una bona capacitat 
per a la carrera. Les femelles construeixen 
un niu als arbres, la gestació té una durada 
de 74 a 77 dies, i solen néixer entre 3 i 7 
joves per ventrada. 

La maduresa sexual s'adquireix als dos 
anys. En la seva àrea natural de distribució 
utilitza bàsicament hàbitats forestals, des de 
del nivell de la mar fins més de 2000 m, i 

pot arribar a densitats molt elevades, de 6,2 
a 13 individus per km’. 

L'alimentació és omnívora: invertebrats 
i vertebrats de talla petita i mitjana i fruits. 
Hem constatat que, a Mallorca, la garrova 
(Ceratonia siliqua) forma part de la seva 
alimentació, i ha estat vist també enfilat a 
arbres fruiters. 

En la seva àrea natural de distribució, 
s'hi han identificat com a endoparàsits, 
entre altres, diverses espècies dels gèneres 
Tripanosoma, Leishmania sp., Brucella sp., 
Riketssia rikettsi, i el bacil de la tuberculosi. 
És una espècie de reconeguda capacitat 
infecciosa per als humans (Martínez et al., 
2002, Canelón et al., 2003). 

En principi, és un animal ximple i 
sociable, per la qual cosa en alguna ocasió 
ha estat importat com a animal per tinència 
en captivitat, a la qual s'adapta bé i pot 
reproduir-s'hi, en condicions adients. 

El seu status de conservació és 
favorable, en tenir una àmplia distribució 
geogràfica i mantenir poblacions prou 
denses, tot i que alguna de les onze 
subespècies descrites té algun problema de 
conservació com a conseqüència de la 


pèrdua d'hàbitats forestals. Uruguai el té 
inclòs a l'annex II de CITES. 

Es coneixen dues introduccions a 
ecosistemes insulars: a l'illa de Robinson 
Crusoe (arxipèlag de Juan Fernàndez), on 
s'alliberaren dues femelles gestants el 1935 
per controlar les poblacions, també 
introduides, de rata. Al 1972 s'hi va estimar 
una població de 4.000 exemplars. Aquí els 
coatís s'han convertit en la principal 
amenaça per a Puffinus —creatopus 
(Cosevvich, 2004), i han afectat també 
l'endèmic Sephanoides fernandensis, un 
colibrí endèmic en situació crítica, així com 
altres aus marines com Puffinus carneipes i 
Pterodroma sps. (Araya i Bernal, 1995), A 
Villa d'Anchieta (Brasil), es va introduir el 
1983 i hi ha assolit també densitats elevades 
i té impactes rellevants sobre la diversitat 
d'aus (Bovendorp et al., 2007). 


Dades a Villa de Mallorca 

Sigui de forma voluntària o accidental, 
s'han produit alliberaments de coatís a 
Mallorca, i s'han observat animals 
d'aquesta espècie, sobre tot al Raiguer i la 
Serra de Tramuntana. La reiterada obser- 








Núm. exemplars Any Mètode Municipi Responsable 

1 2004 moixera Santa Margalida Particular 

1 2005 moixera Sa Pobla Particular 

5 2006 trets Alaró Administració 
2 2006 trets Andratx Caçador 

2 2006 trets Alaró Administració 
1 2007 ca Mancor Particular 

1 2008 ofegat Estellencs Particular 

2 2009 trets Bunyola Caçador 

1 2009 moixera Esporles Particular 

1 2009 moixera Mancor Particular 

1 2009 moixera Alaró Administració 
1 2009 moixera Alaró Administració 





Taula 2. Exemplars de Nasua nasua capturats, des de la detecció de l'espècie en el medi natural fins a 


l'actualitat, any, mètode i executor de les captures. 


Table 2. Nasua nasua specimens, captured from detection of the species in the vvild up to date, year, 


method and executor of the catch. 


J. Mayol et al., Presencia i control de Nasua nasua L. a Mallorca 187 





Llegenda 
Avistaments 
O Sors 


O Gupindeierminat 


© Guprerodx 











Fig. 1. Localització d'avistaments de coatí, Nasua nasua, a Mallorca en el període 2003- setembre 
2009. Les observacions es divideixen en individus solitaris, probablement mascles, grup reproductor 
i grup indeterminat (entre 2 i 5 individus) que poden ser femelles amb cries, els quals en època de cria 
es separen del grup sis setmanes, o una part del grup reproductor. 


Fig 1. Location of sightings of ring-tailed, Nasua nasua, 


in Mallorca during the period 2003- 


September 2009. The observations are divided in a solitary specimen, probably male, the breeding 
group and the indeterminate group (2 to 5 specimens), that may be females with babies, they remain 
separated from the group during breeding season for six weeks, or part of the breeding group. 


vació de grups familiars i de juvenils 
indica amb seguretat la seva reproducció. 

De les 50 observacions tabulades que 
són les que figuren als arxius del Servei de 
Protecció d'Espècies i considerem fiables, 
(veure Annex), 31 són d'individus solitaris, 
10 són de 2 a 4 animals i nou són de més de 
quatre exemplars. 

Cal destacar que un mínim de 19 
animals han estat capturats, 11 a trets, 6 
amb gàbies trampa, un agafat per un ca i un 
altre ofegat accidentalment en una piscina. 


Des del 2004, la Conselleria de Medi 
Ambient promou la recollida d'informació i 
ha efectuat diversos intents de captura, 
reflectits en la taula anterior. S'han 
distribuit cartells informatiu a la zona 
d'avistaments, (Ajuntaments, societats de 
caçadors, bars, excursionistes, propietaris i 
treballadors de finques), s'ha editat un 
tríptic de difusió general, i els agents de 
medi ambient han desenvolupat una tasca 
de contactes personals i obtingut les dades 
de la majoria de les observacions de 

propietaris o treballadors de les finques. Tot 
i això, molt d'avisos es deuen a naturalistes 
i excursionistes, més conscienciats dels 
problemes ambientals que la població o els 
propietaris rurals. S'ha inclòs el Coatí com 
espècie caçable en l'Ordre de Vedes. 

Actualment, sembla probable que 
continuin en llibertat un mínim de 20 
exemplars, distribuits en un grup amb 
juvenils d'uns 15 individus que es mouen 
entre els municipis de Mancor, Lloseta i 
Alaró, i un nombre indeterminat d'individus 
solitaris, que se mouen entre aquests i els 
municipis de Bunyola, Selva, Sóller, 
Binissalem. A Andratx hi ha cites de més 
d'un individu fa uns anys, s'han aconseguit 
algunes captures i no s'han vist des de l'any 
2006. Altres municipis tenen una sola cita 
com Puigpunyent, Esporles, Estellencs, Sa 
Pobla, Sta. Margalida, Pollença, Manacor, 
Inca, Llubí i Sencelles. 

Hi ha hagut indicis de reproducció, 
però no es fins maig del 2009 quan es 
aconsegueix capturar una cria de poques 
setmanes que anava amb la seva mare per 
Selva, quan podem afirmar de manera 
definitiva la reproducció d'aquesta espècie 
al medi natural de Mallorca, i el risc de que 
continui la seva expansió. 

L'origen dels animals escapats sembla 
deure's a una sola importació, d'uns vuit 
exemplars, com a animals de companyia, a 
principis de dècada, que varen ser ubicats 
en un hotel rural, d'on es pot haver produit 
una fuga o una substracció. Actualment, 
l'establiment ja no en manté, tot i que n'hi 
ha almenys cinc o sis exemplars en altres 
col-leccions privades de l'illa. Algunes de 
les cites aillades es deuen a altres fugues. 
Aquest animal, igual que altres mascotes 
exòtiques, es pot comprar per internet, a un 
preu aproximat de 500€ els joves i 300€ els 
adults. En tot cas, s'ha de destacar que és 
un animal que ha estat importat poques 
vegades, i que demostra una alta capacitat 


per adaptar-se i sobreviure en els 
ecosistemes naturals de l'illa. 


Altres dades recents de carnívors 


introduits 


Als arxius del Servei de Protecció 
d'Espècies i en els centres de recuperació 
de fauna figuren altres dades de mamífers 
carnívors introduits, que es relacionen a 
continuació. 


Procyon lotor L. 1758 (Mapatxe) 

Al 1998 se'n captura viu un exemplar a 
Sa Bassa Plana (Llucmajor), al parèixer 
procedent d'una fuga de l'autosafari de Son 
Servera. Va morir a les instal-lacions de 
Natura Parc el 2000. 

Dos exemplars — escaparen — d'un 
establiment zoològic i foren observats pèls i 
petjades a l'agost de 2006 per un agent de 
Medi Ambient a Puigpunyent. Segons els 
gestors de — l'establiment, varen ser 
recuperats. 

Un mascle d'un any escapa d'una 
vivenda en el terme d'Algaida el 30-5- 
2007, i es recupera al cap de dues setmanes. 

17-8-2007 Un exemplar, ja observat uns 
dies abans, és fotografiat a una parcel-la de 
Lloret, on s'havia observat alguns dies. 

22-7-09 Un exemplar adult captat por 
un dispositiu de fototrampeig a Planícia. 

El juliol de 2009 un caçador en va a 
abatre 4 exemplars, un adult i tres petits, a 
una finca d'Esporles. 


Mustela putorius furo (Fura). 

Anualment, la policia, Guàrdia Civil o 
particulars lliuren en els Centres de 
Recuperació de Fauna alguns exemplars de 
fura, la tinença de les quals com animal de 
companyia s'ha popularitzat molt en els 
darrers anys. Aquest animal és utilitzat en 
la caça de conill des de fa segles, i 

ocasionalment se'n perden dins caus o 
clapers, però mai s'han naturalitzat, cosa 
que demostra que la varietat domèstica té 
poca capacitat de sobreviure en el medi 
natural, però no és impossible: en temps 
recents s'ha establert al menys una població 
a les Canàries (Rodríguez Luengo com. 


pers.). 


L'impacte potencial dels carnívors 
introduits 


És obvi que la introducció d'un 
depredador en una biota insular suposa una 
alteració de les relacions ecològiques entre 
les espècies que la integren, i pot suposar 
disminució de les espècies que adopti com a 
preses i competència directa amb els 
predadors presents. En el cas que 
presentem, cal concloure que el Coatí pot 
tenir efectes sobre la fauna insular, per seu 
règim carnívor i capacitat arborícola, amb 
especial risc per a ous i polls d'aus. També 
pot ser un nou predador sobre la fauna 
insular de mamífers silvestres (que tot i que 
sigui introduida, és una biota ecològicament 
funcional, i mereix ser conservada) o 
domèstics (ramaderia extensiva), — i 
d'invertebrats. No es poden menystenir els 
riscs Sanitaris, com a portador i difusor 
d'organismes paràsits i gèrmens poten- 
cialment infecciosos per a l'home o altres 
espècies insulars. La ingesta de fruita i 
difusió de llavors podria tenir efectes sobre 
la coberta vegetal, tot i que no sembla que 
aquest risc sigui rellevant. En qualsevol cas, 
la presència d'una espècie a una de les illes 
en facilita la difusió a la resta, ja que no hi 
ha controls del transport d'espècies en ports 
i aeroports. De fet, facilita la difusió a 
qualsevol altre punt de la Unió Europea, un 
cop abolides les fronteres interiors. Atès 
que la introducció del coatí a Mallorca és la 
primera documentada a Europa, a mig 


termini és un risc, i podria ser especialment 
greu si els animals colonitzessin illots 
(colònies d'aus marines), o penetressin a 
zones humides (reserves ornitològiques). 
Tampoc es pot menystenir un potencial 
impacte econòmic sobre explotacions 
cinegètiques o avícoles, i el risc d'extensió 
de pràctiques d'alt impacte (verins, trampes 
no selectives) per part de particulars 
afectats per aquestes espècies. 

Per aquests motius, a més dels legals 
(tant el Conveni Internacional per a la 
Conservació de la Vida Silvestre a Europa, 
com el Conveni de la Diversitat Biològica i 
la pròpia llei 42/2007 de patrimoni natural i 
biodiversitat, com a norma bàsica estatal, 
preveuen explícitament l'obligació de les 
administracions d'evitar l'expansió d'espè- 
cies exòtiques potencialment nocives per a 
la biodiversitat) es considera convenient 
mantenir i incrementar els esforços per 
eradicar el coatí i qualsevol espècie de 
carnívor introduit, i, especialment, establir 
mesures preventives per evitar noves 
introduccions, amb una reglamentació de la 
tinença i el comerç d'espècies susceptibles 
de naturalització, i la difusió de la 
informació adient per tal de sensibilitzar la 
població. 

Localitat 
Hort des Garrover (Mancor) 
Puig de Sa Creu (Mancor) 
Puig de Sa Creu (Mancor) 
Son Cocó (Font Sorda) Excursionista local 
Sa Casa Nova (Mancor) 
A prop de Morneta (Binissalem) 
Can Picafort (Santa Margalida) 
S'Alqueria 
Crestaix (Sa Pobla) 
S'Alcadena (Alaró) 
Camí a Tossals Verds (Lloseta) 
Son Cocó (Alaró 
Son Cocó (Alaró 
Castro Lupino (Llubí) 
Sa Figuera (Port de Soller) 
Son Bergues (Alaró) 
Vedat Comafreda (Andratx) 
S'Alqueria (Andratx) 
S'Alcadena (Alaró) 
Can Grau (Bunyola) 
Hort des Garrover (Mancor) 
Hort des Garrover (Mancor) 
Hort des Garrover (Mancor) 
Sa Figuera (Port de Soller) Administració 
Sa Font Garrover (Mancor) 
Sa Figuera (Port de Soller) 
Son Vidal, Vall d'orient (Alaró) 
Son Xotano (Sencelles) 
Sa Comuna de Bunyola 
Solleric (Alaró) Administració 
S'Espinaret (Manacor) 
Ctra. San Vicente (Pollença) 
Cami de Vini Arroig (Lloseta) lExcursionista local 
Cami d'Orient (Bunyola) Excursionista local 
Son Curt, Castell Alaró 
Es Galatzó (Puigpunyent) Treballador finca 
Crestaix (Sa Pobla) 
S'Hort Nou (Alaró) 
Parking Tossals Verds (Lloseta) [Excursionista local 
Sierra d'Alfabia (Bunyola) 
Sa Brecha Nova (Inca) Administració 
Biniamar (Selva) 
Esporles 
Hort des Garrover (Mancor) 
Son Cocó (Alaró) 
Honor Vell (Bunyola) 
Son Cocó (Alaró) 
Son Cocó (Alaró) 
Son Bergues (Alaró) 
Son Torra 


Detall d'observació 

Observat repetidament 
he Al 


Capturat amb moixera i retornat al propietari 
1 Adult, tal vegada dos 
Capturat amb moixera, eutanasiado a 8/07 


5 exemplars abatuts 
1 adu 


2 adult i 3 joves 


1 adult 
A la vora de les cases 

2 exemplars caçados al vedat 
2 abatuts i 3 escapats 

1 adult que es deixa de veure 
Algun petit 

1 mascle, 1 femella i 2 joves 
Surten 7 exemplars, hi ha joves 
1 adult 
A 





la rra, o O 
RH 
A 


Mensatje al forumfauna GOB 

Mort en una gabia de moix 

Cria de femella agafada per l'amo de la finca 
607 cries 

carretera 7:45 h 

2 adults i 6 petits 
2 exemplars al Puig de Bonany 

Annex 1. Observacions de Coatís (Nasua nasua) registrades al Servei de Protecció d'espècies al 
període comprès entre juny de 2003 fins setembre de 2009. 
Annex 1. Observations of ring-tailed (Nasua nasua) recorded by the Protection of Species Service 
in the period from June 2003 to September 2009. 


